MT
16.1.2023
Il-Ġurnal Uffiċjali tal-Unjoni Ewropea
C 15/15
Sentenza tal-Qorti tal-Ġustizzja (Ir-Raba’ Awla) tas-17 ta’ Novembru 2022 (talba għal deċiżjoni preliminari tas-Sąd Okręgowy w Warszawie – il-Polonja) – “TOYA” sp. z o.o., Polska Izba Informatyki i Telekomunikacji vs Prezes Urzędu Komunikacji Elektronicznej (Kawża C-243/21) (1) (Rinviju għal deċiżjoni preliminari – Telekomunikazzjonijiet – Direttiva 2002/19/KE (Direttiva tal-Aċċess) – Artikolu 8(3) – Direttiva 2014/61/UE – Artikolu 1(3) u (4) u Artikolu 3(5) – Setgħa tal-awtorità regolatorja nazzjonali li timponi kundizzjonijiet regolatorji ex ante relatati mal-aċċess għall-infrastruttura fiżika ta’ operatur tan-network li ma jkollux setgħa sinjifikattiva fis-suq – Assenza ta’ tilwima dwar l-aċċess) (2023/C 15/14) Lingwa tal-kawża: il-Pollakk Qorti tar-rinviju Sąd Okręgowy w Warszawie
Partijiet fil-kawża prinċipali Rikorrent: “TOYA” sp. z o.o., Polska Izba Informatyki i Telekomunikacji
Konvenut: Prezes Urzędu Komunikacji Elektronicznej
fil-preżenza ta’: Polska Izba Komunikacji Elektronicznej
Dispożittiv L-Artikolu 1(3) u (4), u l-Artikolu 3(5) tad-Direttiva 2014/61/UE tal-Parlament Ewropew u tal-Kunsill tal-15 ta’ Mejju 2014 dwar miżuri biex tonqos l-ispiża għall-installazzjoni ta’ netwerks tal-komunikazzjoni elettronika b’veloċità għolja, moqri flimkien mal-Artikolu 1(1), l-Artikolu 5(1), u l-Artikolu 8(3) tad-Direttiva 2002/19/KE tal-Parlament Ewropew u tal-Kunsill tas-7 ta’ Marzu 2002 dwar l-aċċess għal, u l-interkonnessjoni ta’, networks ta’ komunikazzjonijiet elettroniċi u faċilitajiet assoċjati (Direttiva ta’ l-Aċċess), kif emendata bid-Direttiva 2009/140/KE tal-Parlament Ewropew u tal-Kunsill tal-25 ta’ Novembru 2009, kif ukoll flimkien mal-Artikoli 8 u 12 tad-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru regolatorju komuni għan-networks ta’ komunikazzjonijiet u servizzi elettroniċi (Direttiva Kwadru) (ĠU Edizzjoni Speċjali bil-Malti, Kapitolu 13, Vol.
29, p. 349), kif emendata bid-Direttiva 2009/140,
għandhom jiġu interpretati fis-sens li:
ma jipprekludux li awtorità regolatorja nazzjonali kompetenti fil-qasam tal-komunikazzjonijiet elettroniċi tobbliga lil operatur tan-network, li ma jkunx ġie identifikat bħala li għandu saħħa sinjifikattiva fis-suq, milli japplika l-kundizzjonijiet, kif iddeterminati ex ante minn din l-awtorità, li jirregolaw il-modalitajiet ta’ aċċess, minn impriżi oħra attivi f’dan il-qasam, għall-infrastruttura fiżika ta’ dan l-operatur, inklużi r-regoli u l-proċeduri għall-konklużjoni ta’ kuntratti kif ukoll it-tariffi applikati għal dan l-aċċess, indipendentement mill-eżistenza ta’ tilwima dwar l-imsemmi aċċess u ta’ kompetizzjoni effettiva.
(1)
ĠU C 289, 19.7.2021.